CELEX: 62014TA0719
Language: hr
Date: 2016-09-09 00:00:00
Title: Predmet T-719/14: Presuda Općeg suda od 9. rujna 2016. – Tri Ocean Energy protiv Vijeća („Zajednička vanjska i sigurnosna politika — Mjere ograničavanja protiv Sirije — Zamrzavanje financijskih sredstava — Pogreška u ocjeni”)

24.10.2016   
            
            
               HR
            
            
               Službeni list Europske unije
            
            
               C 392/29
            
         Presuda Općeg suda od 9. rujna 2016. – Tri Ocean Energy protiv Vijeća
   (Predmet T-719/14) (1)
   
   ((„Zajednička vanjska i sigurnosna politika - Mjere ograničavanja protiv Sirije - Zamrzavanje financijskih sredstava - Pogreška u ocjeni”))
   (2016/C 392/35)
   Jezik postupka: engleski
   
      Stranke
   
   
      Tužitelj: Tri Ocean Energy (Kairo, Egipat) (zastupnici: B. Kennelly, barrister, P. Saini, QC, i N. Sheikh, solicitor)
   
      Tuženik: Vijeće Europske unije (zastupnici: B. Driessen i A. Vitro, agenti)
   
      Predmet
   
   Tužba koja se temelji na članku 263. UFEU-a i kojom se zahtijeva poništenje Provedbene odluke Vijeća 2014/678/ZVSP od 26. rujna 2014. o provedbi Odluke 2013/255/ZVSP o mjerama ograničavanja protiv Sirije (SL 2014., L 283, str. 59.) i Provedbene uredbe Vijeća (EU) br. 1013/2014 od 26. rujna 2014. o provedbi Uredbe (EU) br. 36/2012 o mjerama ograničavanja s obzirom na stanje u Siriji (SL 2014., L 283, str. 9.), u dijelu u kojem se ti akti odnose na tužitelja.
   
      Izreka
   
   
               1.
            
            
               Provedbena odluka Vijeća 2014/678/ZVSP od 26. rujna 2014. o provedbi Odluke 2013/255/ZVSP o mjerama ograničavanja protiv Sirije i Provedbena uredba Vijeća (EU) br. 1013/2014 od 26. rujna 2014. o provedbi Uredbe (EU) br. 36/2012 o mjerama ograničavanja s obzirom na stanje u Siriji, poništavaju se u dijelu u kojem se odnose na Tri Ocean Energy.
            
         
               2.
            
            
               Vijeće Europske unije snosit će vlastite troškove, kao i troškove Tri Ocean Energya.
            
         
      (1)  SL C 448, 15. 12. 2014.